b"\n_START_ARTICLE_\nUni\xc3\xb3 Democr\xc3\xa0tica dels Hongaresos de Romania\n_START_SECTION_\nHist\xc3\xb2ria\n_START_PARAGRAPH_\nEl partit fou creat el 25 de desembre de 1989, just despr\xc3\xa9s de la fi de la Revoluci\xc3\xb3 Romanesa de 1989, el partit fou creat per reivindicar els drets de la minoria hongaresa, els seus fundadors foren G\xc3\xa9za Domokos i B\xc3\xa9la M\xc3\xa1rko. _NEWLINE_A les primeres eleccions dem\xc3\xb2cratiques celebrades el 20 de maig de 1990 el partit obtingu\xc3\xa9 un resultat r\xc3\xa8cord, amb la segona posici\xc3\xb3, 29 diputats i 12 senadors, i postulant-se com el principal partit de l'oposici\xc3\xb3. _NEWLINE_A les eleccions legislatives del 27 de setembre de 1992, el partit sufr\xc3\xad una devallada que el port\xc3\xa0 fins a la cinquena posici\xc3\xb3 i 27 diputats i 12 senadors, aix\xc3\xb2 provoc\xc3\xa0 el relleu a la presid\xc3\xa8ncia del partit a B\xc3\xa9la M\xc3\xa1rko, c\xc3\xa0rrec que encara ostenta en l'actualitat. La UDMR no present\xc3\xa0 cap candidat a la presid\xc3\xa8ncia de la rep\xc3\xbablica fins al 1996._NEWLINE_L'oportunitat de la UDMR arrib\xc3\xa0 l'any 1996, en les eleccions presidencials del 3 de novembre quan es presentaren per primer cop a unes presidencials, el partit nomin\xc3\xa0 a Gy\xc3\xb6rgy Frunda com a candidat, aquest obtingu\xc3\xa9 el 6,02% dels vots, i don\xc3\xa0 suport a Emil Constantinescu per a la segona volta, que al final acab\xc3\xa0 guanyant._NEWLINE_El mateix 3 de novembre tamb\xc3\xa9 se celebraren eleccions legislatives, en qu\xc3\xa8 la UDMR pat\xc3\xad una segona davallada, amb 25 diputats i 11 senadors, tot i aix\xc3\xb2 el partit vencedor, la Convenci\xc3\xb3 Democr\xc3\xa0tica Romanesa (CDR), els oferiren la formaci\xc3\xb3 de govern. _NEWLINE_Al govern de Victor Ciorbea van obtenir un ministeri (Turisme, encap\xc3\xa7alat per \xc3\x81kos Birtalan) i un miniseri-delegat (Monories Nacional, encap\xc3\xa7alat per Gy\xc3\xb6rgy Tokay). El 17 d'abril de 1998 amb la renovaci\xc3\xb3 del govern, la UDMR va deixar el ministeri de Turisme al ministeri de Salut (encap\xc3\xa7alat per Francisc Baranyi, i posteriorment per G\xc3\xa1bor Hajd\xc3\xba), mentre que al ministeri-delegat de minories nacionals hi continu\xc3\xa0 Gy\xc3\xb6rgy Tokay, per\xc3\xb2 posteriorment tamb\xc3\xa9 fou substitu\xc3\xaft per P\xc3\xa9ter Eckstein-Kov\xc3\xa1cs. El 22 de desembre de 1999, amb el nou govern presidit per Mugur Is\xc4\x83rescu, atorg\xc3\xa0 a la UDMR un ministeri d'estat i el ministeri de Salut, tots encap\xc3\xa7alats per G\xc3\xa1bor Hajd\xc3\xba._NEWLINE_En les eleccions presidencials del 26 de novembre de 2000, tornaren a nominar a Gy\xc3\xb6rgy Frunda, com a candidat presidencial, obtenint un 6,22%, aquest cop don\xc3\xa0 suport a Ion Iliescu, que tamb\xc3\xa9 guany\xc3\xa0 la segona volta. El mateix dia se celebraren les legislatives, i el partit torn\xc3\xa0 a remuntar resultats electorals hist\xc3\xb2rics, aconseguint 27 diputats i 12 senadors, i amb la vict\xc3\xb2ria del PDSR (Socialdem\xc3\xb2crates), amb qui aconseguiren un acord perqu\xc3\xa8 la UDMR don\xc3\xa9s estabilitat parlament\xc3\xa0ria al PDSR, a canvi que el govern firm\xc3\xa9s decrets per a determinats drets per a la minoria hongaresa. Durant la legislatura 2000-2004 la UDMR no va tenir cap ministeri, tot i donar suport al govern._NEWLINE_El 28 de novembre de 2004, a les eleccions presidencials, van nominar a B\xc3\xa9la M\xc3\xa1rko com a candidat, aquest va obtenir un 5,10% (una davallada de l'1,12% respecte a les eleccions del 2000), per a la segona volta don\xc3\xa0 suport a Adrian N\xc4\x83stase, per\xc3\xb2 la vict\xc3\xb2ria del candidat de l'Alian\xc3\xa7a de la Just\xc3\xadcia i la Veritat, Traian B\xc4\x83sescu, va remoure l'espectre pol\xc3\xadtic roman\xc3\xa8s. Finalment el partit, juntament amb el Partit Conservador, van deixar de donar suport al PSD, i van passar a formar part del nou govern. Pel que fa a les eleccions legislatives, el partit va tornar a sofrir una altra devallada, obtenint 22 diputats i 10 senadors (que vol dir 5 diputats i 2 senadors menys)._NEWLINE_En el nou govern presidit per C\xc4\x83lin Popescu-T\xc4\x83riceanu, la UDMR va tenir-hi posicions importants: un ministeri d'estat, coordinant la cultura, l'educaci\xc3\xb3 i la integraci\xc3\xb3 europea (encap\xc3\xa7alat per B\xc3\xa9la M\xc3\xa1rko), el ministeri de telecomunicacions in teconologia de la informaci\xc3\xb3 (dirigit per Zsolt Nagy) i dos ministeris delegats, el d'obres p\xc3\xbabliques (liderat per L\xc3\xa1szl\xc3\xb3 Borb\xc3\xa9ly) i el de comer\xc3\xa7 (encap\xc3\xa7alat per Iuliu Winkler)._NEWLINE_El 5 d'abril del 2007, tot i l'abandonent del Partit Dem\xc3\xb2crata i del Partit Conservador, la UDMR no abandon\xc3\xa0 el govern i continu\xc3\xa0, fet que requer\xc3\xad canvis al govern: B\xc3\xa9la M\xc3\xa1rko continua essent ministre d'estat (fins a la seva dimissi\xc3\xb3 el 3 de juliol de 2007), Attila Korodi pass\xc3\xa0 a ocupar el ministeri de medi ambient, L\xc3\xa1szl\xc3\xb3 Borb\xc3\xa9ly pass\xc3\xa0 a ocupar el ministeri de desenvolupament regional, Zsolt Nagy continu\xc3\xa0 amb el ministeri de telecomunicacions i tecnologia de la informaci\xc3\xb3 fins a la seva dimissi\xc3\xb3 l'11 de juny de 2007, aquest fou substitu\xc3\xaft per Iuliu Winkler, per\xc3\xb2 tamb\xc3\xa9 dimit\xc3\xad el novembre del mateix any, i fou finalment substitu\xc3\xaft per K\xc3\xa1roly Borb\xc3\xa9ly. _NEWLINE_A les eleccions legislatives del 30 de novembre de 2008, el partit conserv\xc3\xa0 el 22 diputats a la Cambra dels Diputats, per\xc3\xb2 perd\xc3\xa9 un senador i es qued\xc3\xa0 amb 9. Des de llavors el partit es troba a l'oposici\xc3\xb3."